Noua preşedintă a BEI, la Bucureşti, impresionată de finanțările record acordate României. 'Am acordat finanţări de 4,1 mld. euro anul trecut României, nivel istoric record", afirmă Nadia Calvino într-un interviu pentru Ziarul Financiar, citează Mediafax
Nadia Calvino, noua preşedintă a Băncii Europene de Investiţii, care începe azi o vizită iîn România, a acordat un interviu Ziarului Financiar în care afirma că România a beneficit de finanări record în 2023.
"România a fost printre cei mai mari beneficiari ai finanţării din partea Grupului BEI în 2023 în raport cu dimensiunea economiei sale. Noi împrumuturi şi alte instrumente financiare angajate anul trecut s-au ridicat la 4,1 miliarde euro, reprezentând aproximativ 1,3 % din PIB-ul României, cu proiecte emblematice în domeniile: sănătate, întreprinderi mici şi mijlocii, infrastructură de transport şi acţiuni climatice. Totuşi, trebuie să reducem decalajul de investiţii dintre UE şi SUA, pentru a stimula competitivitatea, inovarea şi rezilienţa europeană. Am avut ocazia să fac un schimb de opinii cu privire la modul de realizare a acestui obiectiv într-o întâlnire recentă cu miniştrii de finanţe din UE şi Parlamentul European. Vizita mea în România face parte din discuţiile cu acţionarii noştri pentru a ne modela priorităţile de viitor."
Nadia Calvino, BEI: "Proiectul include 26 de spitale în 16 judeţe"
Care este situaţia finanţării spitalelor regionale? "Cele trei spitale regionale sunt în fază de implementare iniţială, o primă plată de 20 % din sumele împrumutate fiind făcută în luna ianuarie. Termenele de finalizare estimate sunt în perioada 2026–2027."
"Proiectul include 26 de spitale în 16 judeţe (Bacău, Bihor, Braşov, Bucureşti, Constanţa, Covasna, Dolj, Harghita, Maramureş, Mureş, Neamţ, Prahova, Olt, Călăraşi, Giurgiu, Teleorman) care au fost prezentate de către promotor, Ministerul Dezvoltării Regionale, şi sunt proiecte considerate eligibile de către Bancă în urma procesului standard de diligenţă. Valoarea totală a împrumutului este de 210,6 milioane EUR, din care 60 milioane EUR au fost vărsate până în ianuarie 2024", a spus Calvino.